钦定古今图书集成/明伦汇编/闺媛典/第262卷 > 沈翼范妻谢氏〈朱氏附〉
## 钦定古今图书集成/明伦汇编/闺媛典/第262卷 > 沈翼范妻谢氏〈朱氏附〉

按《山阴县志》：“谢氏，诸生沈翼范妻。年十八归沈，事舅
姑以孝闻。姑亡，鞠幼叔如子。夫殁，子开治甫周，谢号
恸不欲生，翁劝抚孤，乃止。教开治读书，弱冠成名，苦
节七十馀年。朱氏，弟鼎范妻。年十七，婚未逾年，夫病，
朱刲股以疗，不愈。及亡，竟无子。朱痛绝复苏，抱伯子
五棠为后，青年守志，白首如初。”